टैक्स वृद्धि के खिलाफ मंच ने सीएम का पुतला फूंका
रांची | आदिवासी-मूलवासीजनाधिकार मंच ने रांची सहित पूरे राज्य में किए गए होल्डिंग टैक्स में बेतहाशा वृद्धि के विरोध में मुख्यमंत्री रघुवर दास का पुतला दहन किया। मंच के नेताओं ने कहा कि इस जनविरोधी निर्णय को किसी भी कीमत में स्वीकार नहीं किया जाएगा। अगर इसे वापस नहीं लिया गया तो रांची झारखंड बंद आयोजित किया जाएगा। इस कार्यक्रम में मंच के अध्यक्ष राजू महतो, गणेश दास, अनथन लकड़ा,कुणाल विजयवर्गीय, कुलन पतरस आइंद, पुष्पा, बसंत मुंडा, शमशाद अंसारी, निशिकांत, मंगेतश्वर उरांव, राजेंद्र किस्पोट्टा, मो असगर, डोली सहित कई उपस्थित थे।
hin_Deva hin_Deva